Puhdista minua, Herra!
Tee, Herra, pyhäks, puhtaaks minut
 Pahuudest’ tämän maailman,
 Saadaksen siellä nähdä sinut
 Ilossa taivaan kunnian
 Ja kiittääksen sua pyhäis kanssa!
 Oi tee mua puhtaaks kokonansa!

 Tee sydän pyhäks temppeliksi
 Ja asu siinä ainian!
 Tee halut tahtoos taipuviksi
 Voimalla veres puhtahan!
 Ja sieluuni sun kuvas paina,
 Ett’ tahtos tahtoni ois aina!

 Ja ylpeä ja nurja järki
 Saat’ uskon kuuliaisuuteen!
 Ja olenton, min synti särki,
 Tee kelpaavaks taas taivaaseen!
 Ann’ ajatukset uudet mulle,
 Ne että uhriks kelpais sulle!

 Ja auta, että niin mä puhun,
 Kun henkes kuulla haluaa,
 Kuin sopii sen, mi siunattuhun
 Taivaiseen kotiin vaeltaa,
 Ett’ armos kirkastuttamana
 Mun suustain läksis joka sana!

 Ja tieni, jolle itsen annan,
 Aut’, että ois se sinun ties
 Ja ikeeni, mit’ täällä kannan,
 Ois sinun rakkautes ies!
 Ja käteni ett’ työhön käytän,
 Mill’ aina tarkoitustas täytän!

 Mut oma ansio ja kunto,
 Mua auta heittämään ne pois!
 Ett’ yksin rakkautes tunto
 Mun väkevyyten, voiman’ ois!
 Ett’ armos turvin ainoastaan
 Sotisin synnin valtaa vastaan!

 Niin, sinuun, Jeesus, katsoo usko,
 Sä virvoittaja vaivoissan,
 Sä yöni kirkas aamurusko,
 Sä, sielun turva kuollessan,
 Viet viimein kotiin kulkijamen.
 Oi täytä työs, mink’ aloit! Amen.